Краязнаўца зацікавіўся гэтай тэмай падчас раскопак у Дрысвятах, калі ён пазнаёміўся са студэнтамі Пазнанскага ўніверсітэту. Яны распавялі Кастусю пра фестываль рэканструктараў у Біскупіне, куды неўзабаве паехалі два супрацоўнікі браслаўскага музея. Пасля іх паездкі ў музеі стала фармавацца рэканструктарская суполка, у якой кожны займаўся пэўным рамяством. Кастусь вырашыў заняцца васковымі таблічкамі, бо тэма была недаследаваная, цікавая, тым больш у Дрысвятах якраз былі знайшлі праселка з літарамі, а ў Рацюнках (гарадзішча пад вёскай Літоўшчына – рэд.) – пісала.